CELEX: 32007R1439
Language: mt
Date: 2007-12-05 00:00:00
Title: Regolament tal-Kummissjoni (KE) Nru 1439/2007 tal- 5 ta' Diċembru 2007 dwar il-klassifikazzjoni ta' ċerti merkanziji fin-Nomenklatura Maqgħuda

7.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 322/8
               
            REGOLAMENT TAL-KUMMISSJONI (KE) Nru 1439/2007
      tal-5 ta' Diċembru 2007
      dwar il-klassifikazzjoni ta' ċerti merkanziji fin-Nomenklatura Maqgħuda
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta’ l-istatistika u tariffarja u dwar it-Tariffa Doganali Komuni (1), u partikolarment l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jirrigwardaw il-klassifikazzjoni ta' l-oġġetti riferiti fl-Anness ma' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hi kompletament jew parzjalment ibbażata fuqha jew li żżid xi sottodivizjoni addizzjonali magħha u li hi stabbilita permezz ta' dispożizzjonijiet Komunitarji speċifiċi, bil-ħsieb ta’ l-applikazzjoni ta’ tariffa jew miżuri oħra dwar il-kummerċ merkantili.
               
            
                  (3)
               
               
                  Skond dawn ir-regoli ġenerali, il-merkanziji deskritti fil-kolonna 1 tat-tabella ppreżentata fl-Anness għandhom ikunu kklassifikati taħt il-kodiċi NM indikata fil-kolonna 2, bis-saħħa tar-raġunijiet ippreżentati fil-kolonna 3.
               
            
                  (4)
               
               
                  Hu xieraq li jkun stiplulat li informazzjoni tat-tariffa li torbot li nħarġet mill-awtoritajiet tad-dwana ta' l-Istati Membri rigward il-klassifikazzjoni ta' merkanzija fin-Nomenklatura Magħquda iżda li mhijiex skond dan ir-Regolament tista', għal perjodu ta' tliet xhur, tkompli tkun evokata mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-miżuri previsti f’dan il-Regolament huma skond l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna 1 tat-tabella imniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna 2 ta' dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet tad-dwana ta' l-Istati Membri, li mhix skond dan ir-Regolament, tista' tkompli tiġi evokata għal perjodu ta' tliet xhur skond l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 5 ta’ Diċembru 2007.
         
            
               Għall-Kummissjoni
            
            László KOVÁCS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1. Ir-Regolament kif emendat bir-Regolament (KE) Nru 580/2006 (ĠU L 138, 30.5.2007, p. 1).
      
         (2)  ĠU L 302, 19.10.1992, p. 1. Regolament kif finalment emendat bir-Regolament (KE) Nru. 1791/2006 (ĠU L 363, 20.12.2006, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjon
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Sett li jikkonsisti f'diversi plasters u pads li fihom dawn l-ingredjenti (f'% bil-piż):
                     
                                    
                                                —
                                             
                                             
                                                Tourmaline
                                             
                                          
                                 
                                    4 
                                 
                              
                                    
                                                —
                                             
                                             
                                                Chitosan
                                             
                                          
                                 
                                    5 
                                 
                              
                                    
                                                —
                                             
                                             
                                                Ħall ta' l-injam
                                             
                                          
                                 
                                    30 
                                 
                              
                                    
                                                —
                                             
                                             
                                                Trab tal-perla
                                             
                                          
                                 
                                    4 
                                 
                              
                                    
                                                —
                                             
                                             
                                                Silika pura
                                             
                                          
                                 
                                    4 
                                 
                              
                                    
                                                —
                                             
                                             
                                                Aċtu Glikoliku
                                             
                                          
                                 
                                    3 
                                 
                              
                                    
                                                —
                                             
                                             
                                                Destrina
                                             
                                          
                                 
                                    50 
                                 
                              Skond l-informazzjoni ta’ fuq il-pakkett il-prodott huwa intiż biex itejjeb iċ-ċirkolazzjoni tad-demm fis-saqajn sabiex jattiva l-metaboliżmu tat-tixju ċellulari u jneħħi l-velenu (detoxify) mill-ġisem.
                     Il-pads għandhom jintlibsu fil-qiegħ tas-saqajn għal 8-10 sigħat bl-għajnuna tal-plasters mogħtija.
                     Il-prodott ikun ippreżentat f'pakkett li jiltewa magħmul minn karta ħoxna għal bejgħ individwali.
                  
                  
                     3824 90 98 
                  
                  
                     Il-klassifikazzjoni hija ddeterminata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, u bil-kliem tal-kodiċi NM 3824 , 3824 90  u 3824 90 98 .
                     Il-prodott ma jistax ikun ikkunsidrat bħala preparazzjoni għall-kura tal-ġilda lanqas għall-kura tas-sieq għaliex m’huwiex imfassal primarjament għal dak il-għan (Noti ta' Spjega għas-Sistema Armonizzata għal titlu 3304 , (A) (3), u (B)).
                     Il-pads jagħtu l-karattru essenzjali lill-prodott. Billi jnaqqsu tossiċita’ fil-ġisem kollu kemm hu, huma ma jipprovdux effett terapewtiku ttestjat b’mod xjentifiku, u ma jistgħux ikunu kklassifikati f’titli 3004  jew 3005 . Huma għandhom ikunu kklassifikati bħala preparazzjonijiet kimiċi oħra li mhumiex speċifikati jew inklużi band’oħra.